OpenLLM-France/wikimedia huggingface dataset:
# Manuel José Luís Bucuane

Manuel José Luís Bucuane (Maputo, 16 d'agost de 1973), anomenat Tico-Tico, és un exfutbolista moçambiquès de la dècada de 2000.
Fou internacional amb la selecció de futbol de Moçambic.
Pel que fa a clubs, destacà a Estrela da Amadora i Jomo Cosmos.

## Referències

* ↑ «Tico-Tico arrecada mais de 13 mil euros para a sua academia (com fotos)» (en portuguese). A Bola, 06-09-2012. Arxivat de l'original el 4 de març 2016. [Consulta: 7 octubre 2012].
* ↑ Manuel José Luís Bucuane Fitxa i estadístiques a la FIFA
* ↑ Page, Rodney. «Mutiny signs South African Bucuane». St. Petersburg Times, 08-06-2000. Arxivat de l'original el 1 de febrer 2013. [Consulta: 23 març 2020].
* ↑ Manuel José Luís Bucuane a National-Football-Teams.com (anglès)
# Martinová

Martinová és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1427.
# Maján

Maján és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Malmij (Khabàrovsk)

* Per a altres significats, vegeu «Malmij».
Malmij (en rus: Малмыж) és un poble (un possiólok) del krai de Khabàrovsk, a Rússia, que el 2012 tenia 92 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Manta ignífuga

Una manta ignífuga és una làmina de material flexible destinada a extingir focs petits per sufocació. Serveix per a aïllar del foc i per a apagar les flames d'una persona o d'un objecte encès.
A Espanya han de complir la norma UNE-EN 1869. S'han de mantenir envasades adequadament fins al seu ús. S'hi ha d'indicar la seva caducitat, que no serà major de 20 anys.
També es comercialitzen mantes ignífugues per a la protecció personal dels bombers en incendis forestals, envasades en una motxilla.

## Ús

Perquè un foc es desenvolupi, han d'estar presents els tres elements del triangle del foc: calor, combustible i oxigen. Una manta ignífuga ha de rodejar completament un objecte en flames o ser col·locada sobre l'objecte en flames i tapar al màxim la superfície que crema. Ja siga en un cas o un altre, el paper de la manta és tallar el subministrament d'oxigen al foc, posant fi al mateix. A l'usar una manta ignífuga, és important protegir-se les mans.

## Referències

* 1 2 «Reglament d’instal·lacions de protecció contra incendis». Ministeri d'Economia, Indústria i Competitivitat d'Espanya, 12-06-2017.
* ↑ «Manta ignífuga». Cercaterm. TERMCAT, Centre de Terminologia.
* ↑ «Cara a cara amb el foc forestal». La Vanguardia, 06-02-2017.
# Massacre d'Awa'uq

La massacre d'Awa'uq, Massacre de Refuge Rock, o massacre de Wounded Knee d'Alaska va ser una massacre perpetrada pel comerciant de pells rus Grigori Xélikhov, ajudat per homes de la Companyia Xélikhov-Gólikov contra indis alutiiq el 14 d'agost de 1784 durant el domini rus d'Alaska. L'atac va tenir lloc a Sitkalidak, prop d'Old Harbor, a Refuge Rock (Awa'uq en alutiiq), al sud de l'illa Kodiak, de l'Arxipèlag Kodiak.
El 1784 Grigori Xélikhov arribà a la badia Three Saints, a l'illa Kodiak, amb dos vaixells. Els indígenes koniagues de l'illa Kodiak (Qik’rtarmiut Sugpiat), una nació d'alutiiqs nadius d'Alaska, van fustigar l'expedició de Xélikhov. Els promyshlenniki russos (caçadors de pells russos) van respondre matant 500 homes, dones i nens a Refuge Rock, tot i que algunes fonts augmenten la xifra fins a 2.000, o entre 2.500 i 3.000 morts.
Després de l'atac a Awa'uq Xélikhov afirmà haver fet més de 1.000 presoners, mantenint-ne uns 400 com a ostatges. Aquesta massacre va permetre dominar les illes de l'arxipèlag. Una vegada establerta l'autoritat sobre l'illa de Kodiak, Xélikhov fundà un segon assentament permanent rus a Alaska, a la badia de Three Saints.

## Referències

* ↑ (anglès) Sven Haakanson, Jr. (2010), Written Voices Become History. A Being and Becoming Indigenous Archaeologists. George Nicholas (editor). Left Coast press, Inc., 2010.
* 1 2 Afognak Village Timeline
* ↑ (anglès) John Enders (1992), Archaeologist May Have Found Site Of Alaska Massacre Arxivat 2014-10-18 a Wayback Machine., The Seattle Times, diumenge 16 agost 1992.
* ↑ (francès) Gordon L. Pullar, Ethnographie historique des villages sugpiat de Kodiak à la fin du XIXe siècle. In Giinaquq = Like a Face : Sugpiaq masks of the Kodiak archipelago (éditeurs: Sven Haakanson Jr. and Amy Steffian), 2009. University of Alaska Press.
* ↑ "Alaska History Timeline". Consultat el 31 d'agost de 2005.
* ↑ Korry Keeker, What it means to be Alutiiq / State museum exhibit examines Kodiak-area Native culture Arxivat 2013-01-04 a Wayback Machine., divendres 25 d'abril de 2003
* 1 2 3 Ben Fitzhugh (2003), The Evolution of Complex Hunter-Gatherers: archaeological evidence from the North Pacific, Kluwer Academic/Plenum Publishers, Nova York, 2003
* ↑ The Afognak Alutiiq People: Our History and Culture Arxivat 2013-11-13 a Wayback Machine., Alutiiq, juliol 2008
* ↑ Reuters: Grounded Shell Oil Rig Off Alaska Coast Still Has No Flooding Or Sheening, Despite Damage. Per Yereth Rosen (3 de gener de 2013, Anchorage)
* ↑ Aron L. Crowell (2001), Looking Both Ways, Heritage and Identity of the Alutiiq People. Fairbanks: University of Alaska Press, 2001

## Enllaços externs

* (anglès) GOOGLE Maps : Awa’uq en Partition Cove
# Marc Castells

«Marc Castells» té aquests significats:
* Marc Castells Ortega, esportista
* Marc Castells i Berzosa, polític català
# Marc Cecili Cornut (mort 24 dC)

Marc Cecili Cornut (en llatí: Marcus Caecilius Cornutus) va ser un senador romà de rang pretorià que va viure durant el regnat de Tiberi.
Va estar implicat l'any 24 en l'afer entre el jove Vibi Serè, que va acusar el seu pare, també Vibi Serè, davant del senat de conspiració contra l'emperador. Es va suïcidar per escapar a un veredicte injust.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 859.
# Marc Castex

Marc Castex (Maranvath, Gers, 13 de setembre de 1914 - Vic de Fesensac, Gers, 17 de maig de 2002) fou un polític conservador occità. Alcalde del municipi de Vic de Fesensac de 1971 a 1989 i senador per Gers de 1980 a 1989, és l'avi del també polític Jean Castex.

## Mandats
### Mandats locals

* 1953-1971: Edil de Vic de Fesensac
* 1971-1977: Alcalde de Vic de Fesensac
* 1977-1983: Alcalde de Vic de Fesensac
* 1983-1989: Alcalde de Vic de Fesensac
* 1964-1970: Conseller general del cantó de Vic de Fesensac
* 1970-1976: Conseller general del cantó de Vic de Fesensac
* 1976-1982: Conseller general del cantó de Vic de Fesensac
* 1982-1988: Conseller general del cantó de Vic de Fesensac

### Mandat parlamentari

* 1980-1989: Senador pel departament de Gers

## Referències

* ↑ «Le Gersois Jean Castex, un des piliers de l'Elysée» (en francès). [Consulta: 19 gener 2021].
* ↑ «Anciens sénateurs Vème République : CASTEX Marc». [Consulta: 19 gener 2021].
# Mario García

* Aquest article tracta sobre Mario R. García el periodista. Vegeu-ne altres significats a «Mario García (desambiguació)».
Mario R. García és un periodista, consultor i dissenyador de mitjans digitals. Nasqué el 15 de febrer de 1947 a Placetas, Las Villas, Cuba i actualment està nacionalitzat als Estats Units.

## Activitat professional

Mario García ha col·laborat en més de cinc-centes publicacions al llarg dels darrers quaranta anys. García ha redissenyat publicacions prestigioses com The Wall Street Journal, The Miami Herald, The Philadelphia Inquirer, Handelsblatt, Die Zeit, Malayala Manorama, Sakshi and Paris Match.
L'any 2006 la revista People en Español l'escollí com un dels cent hispans més influents.
Mario García té una llarga trajectòria docent a la Syracuse University, la University of South Florida i és professor emèrit de la Universidad de Navarra, a més d'haver estat conferenciant en universitats de catorze països.
Mario García lidera García Media, una consultora especialitzada en mitjans digitals.

## Enllaços externs

* Biografia oficial a García Media en anglès Arxivat 2013-08-12 a Wayback Machine.
* El bloc de Mario García "The Mario Blog" en anglès Arxivat 2009-07-21 a Wayback Machine.
* "Lloc web oficial de García Media Latinoamerica en castellà" Arxivat 2010-10-18 a Wayback Machine.
# Marta Alsina i Conesa

Marta Alsina i Conesa (Girona, 1966) és una advocada catalana. És especialista en l'àmbit del dret privat i en qüestions de responsabilitat civil. És vicedegana del Consell de l'Advocacia de Girona. El setembre de 2017 va ser vicepresidenta de la Sindicatura Electoral de Catalunya, un òrgan creat en virtut de la llei del referèndum d'autodeterminació de Catalunya. El juliol de 2021 va ser proposada per ser Defensora del Ciutadà de Girona, en substitució de Ramon Llorente, que ho era des del 14 d'abril de 2009. També col·labora a El Punt Avui.

## Referències

* 1 2 3 Artigas, Lurdes «Marta Alsina serà la Defensora del Ciutadà de Girona». El Punt Avui. Girona [Girona], 06-07-2021, p. 23.
* ↑ «Tres juristes i dos politòlegs per a la Sindicatura Electoral». 324.cat, 06-09-2017. [Consulta: 6 juliol 2021].
# Melgar de Tera

Melgar de Tera és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 662 | 617 | 567 | 530 |
# Melgar de Arriba

Melgar de Arriba és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 334 | 322 | 175 | 297 |
# Martín de Redín

Martín de Redín y Cruzat (Pamplona 1579 - Malta 1660) va ser un militar i polític navarrès. Tercer fill de Carlos de Redín i Isabel de Cruzat, va néixer al palau familiar que avui és el número 37 de la Calle Mayor de Pamplona i que és la seu del conservatori musical. Era germà de Tiburcio de Redín y Cruzat.
Durant la seva estada a Pamplona va realitzar obres de construcció i fortificació de les muralles, a la zona nord, prop de la catedral, en la zona que avui es coneix com El Redín.
Membre de l'Orde de l'Hospital, fou mestre de camp a Navarra i Catalunya. Va ser nomenat Gran Prior de Navarra el 1641 i va ser designat virrei de Sicília el 1656. Fou elegit Gran Mestre amb l'oposició de l'inquisidor de Malta i el partit francès.

## 58è Gran Mestre de l'Orde de l'Hospital

Va dirigir l'orde des del 17 d'agost de 1657 fins al 6 de febrer de 1660. Tot i que el seu mestratge fou curt, l'illa de Malta es va beneficiar considerablement: va crear un cos de 4 mil mosqueters i va ordenar la construcció de 13 torres de vigilància que porten el seu nom. També va emprendre la fortificació de l'illa i va pagar ell mateix els soldats que vigilaven els forts. Per la seva connexió amb el virrei de Sicíli va obtenir aliments per als maltesos que en aquella època tenien necessitat.

## Enllaços externs

* Descripció de les torres construïdes a Malta sota el magisteri de Redín Arxivat 2008-01-29 a Wayback Machine.
# María Domínguez Castellano

María Domínguez Castellano (Alcántara, Càceres, 1965) és una neurobiòloga i professora espanyola.
En 1988, es va llicenciar en Ciències Biològiques, per la Universitat de Sevilla, realitzant els seus estudis de doctorat al Centre de Biologia Molecular Sever Ochoa del Consell Superior d'Investigacions Científiques (CSIC) i la Universitat Autònoma de Madrid (UAM), en el laboratori del professor Juan Modolell, i sota la direcció de la investigadora del CSIC Sonsoles Campuzano. En 1993, es va traslladar a Suïssa, per treballar en el Laboratori del professor Ernst Hafen a la Universitat de Zúric. I en 2007, va passar a Cambridge per treballar com postdoctoral independent en el Laboratori de Biologia Molecular del professor Peter A. Lawrence en el Medical Research Council (MRC-LMB) a Cambridge (Regne Unit), un dels centres de referència de recerca bàsica en Biologia Molecular.
És professora d'investigació de l'Institut de Neurociencias d'Alacant, dependent del Centre Superior de Recerques Científiques, i de la Universitat Miguel Hernández. És vicedirectora de l'Institut, i un dels referents de la recerca mundial sobre el càncer.
Ha escrit articles per a la revista Nature i ha publicat molts articles tant com autora com en col·laboració amb altres especialistes dels que són exemple:
* m. Domínguez. 2006. Interplay between Notch and epigenetic silencers in cancer. Cancer Cap de bestiar. 66: 8931-8934
* r. Liefke, f. Oswald, c. Alvarado, d. Ferrés-Va marcar, g. Mittler, p. Rodríguez, m. Domínguez, t. Borggrefe. 2010. Histone demethylase KDM5A is an integral part of the core Notch-RBP-J repressor complex. Gens Dev. 24
María ha sigut reconeguda en el seu camp d'investigació per la tasca realitzada i ho prova el haver rebut el 2008 el IX Premi Francisco Cobos a la investigació biomèdica

## Referències

* ↑ María Domínguez Castellano investigadora del CSIC: Alcántara ha cambiado mucho, pero me encanta Arxivat 2010-05-23 a Wayback Machine., 27/01/2006, El Periódico Extremadura (en castellà).
* ↑ http://www.unia.es/component/option,com_hotproperty/task,view/id,620/pid,1/Itemid,445/ Arxivat 2011-06-03 a Wayback Machine.
* ↑ http://www.fundacionfranciscocobos.org/Noticias.htm Arxivat 2009-09-10 a Wayback Machine.
* ↑ http://in.umh.es/grupos-detalle.aspx?grupo=4 Arxivat 2016-09-10 a Wayback Machine.
* ↑ http://www.espaciologopedico.com/noticias/detalle?
* ↑ http://www.fundacionfranciscocobos.org/Actividades.htm Arxivat 2009-09-10 a Wayback Machine.

## Enllaços externs

* Currículum a la pàgina de l'Institut de Neurociències d'Alicant Arxivat 2016-03-04 a Wayback Machine. (en anglés i en castellà)
# Mas del Nomdedéu

El mas del Nomdedéu és una masia de Reus, la partida del Burgaret, abans coneguda per mas del Cailà i més tard, del Ferrater. Es troba entre la riera de la Quadra i la carretera de Constantí, per on s'hi accedeix, a través del camí de les Puntes.

## Descripció

És un mas de planta baixa i dos pisos, de planta quadrada i amb una torre centrada al mig que, per una escala, dona accés al terrat. Els dos cossos laterals, a banda i banda de la façana, estàn construïts un nivell per sota de l'edifici, i fan que al primer pis hi hagi dues galeries amples, amb tres grans obertures a nord i a sud. La planta baixa, de gran altura, era pels usos propis del mas, i la primera planta l'ocupaven les habitacions. Per la seva situació, la vista domina el territori, i s'albira el mar. La façana del mas està feta d'estuc amb franges alternades que imiten carreus i parament d'obra vista.
Un altre maset petit es troba tocant al mas, de planta també quadrada, i davant hi ha una bassa rodona. Actualment (2024) la finca, que té aigua abundant, està plantada d'hortalisses, sobretot cebes i calçots. No s'habita, i totes les edificacions, inclosos uns magnífics galliners, es dediquen a l'explotació agrícola.

## Referències

* ↑ Amigó Anglès, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 390-391. ISBN 8486387655.
* ↑ Sardà ferran, Jordi (et al.) (eds.). Fets urbans: guia d'arquitectura de Reus, vol. 03: camí de Valls. Reus: l'Ajuntament; COAC, 2024, p. 8. ISBN 9788409559329.
# Massospondylus

Massospondylus és un gènere de dinosaure prosauròpode que podia desplaçar-se a 2 o 4 potes. Feia entre 4 i 6 metres de longitud. També fou un dels primers dinosaures herbívors que visqué a Sud-àfrica, on hi havia vegetació abundant. Richard Owen fou el paleontòleg que descrigué Massospondylus.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Massimo Livi Bacci

Massimo Livi Bacci (Florència, 9 de novembre del 1936-) és un demògraf, polític i docent italià.
Nascut en una família d'estudiosos en els camps de l'estadística, l'antropologia i la psiquiatria ell es va decantar per la demografia, exercint de professor de demografia a la Universitat de Florència des del 1966.
Des de l'any 2006 és senador al govern d'Itàlia, essent reelegit a les eleccions del 2008.
# Maurice Baring

Maurice Baring (Londres, 1874 — Beaufort, Inverness, 1945) va ser un escriptor, diplomàtic i periodista anglès, fill de lord Revelstoke.
Va estudiar al Trinity College (Cambridge) i durant la Primera Guerra Mundial va servir a la Royal Air Force. Va ser corresponsal a l'Orient i a Rússia. Va escriure poesia, novel·la, assaig i crítica. Destaca per la seva narrativa senzilla i continguda.

## Obres

* With the Russians in Manchuria (1905)
* Russian Essays and Stories (1908)
* Round the World in any Number of Days (1919)
* C (1924)
* Half a Minute's Silence and Other Stories (1925)
* Daphne Adeane (1926)
* Robert Peckham (1930)

## Referències

* ↑ «Maurice Baring». Gran Enciclopèdia Catalana. Barcelona: Grup Enciclopèdia Catalana.
# Mega (lloc web)

MEGA és el successor del servei d'arxius en el núvol Megaupload. El lloc web es va llançar el 19 de gener de 2013 a les 19:48 (UTC +1) per coincidir amb el primer aniversari del tancament de Megaupload per l'FBI. Segons el seu fundador, Kim Dotcom, Mega serà més ràpid, més gran i millor que el seu predecessor. Després que el país de Gabon va negar a la nova empresa el nom de domini me.ga, Dotcom anuncià que en el seu lloc es registraria a Nova Zelanda, on viu actualment, així deixant sense efecte la jurisdicció i abast dels Estats Units, de manera que finalment el nom de domini és mega.co.nz.

## Història

Mega va començar el 19 de gener de 2013. Kim Dotcom va anunciar a twitter que Mega va ser l'empresa amb un creixement més ràpid d'usuaris durant el seu inici en la història d'Internet amb més de 300.000 usuaris registrats durant les primeres hores. Els usuaris informaren que el registre va ser bastant lent a causa de la quantitat d'usuaris que intentaven accedir al lloc simultàniament.

## Encriptació de dades

Les dades del servei Mega que els usuaris pugen són encriptades mitjançant l'algoritme AES. Com a resultat, els pirates informàtics no poden accedir a les dades dels usuaris sense la clau d'encriptació. Mega tampoc pot disposar d'aquesta clau, per tant no poden revisar els arxius ni ser responsables del seu contingut. Algunes companyies, com estudis de cinema, tindran permís per eliminar qualsevol arxiu sospitós d'atemptar contra el seu material protegit amb drets d'autor. Dotcom ha declarat que si aquestes empreses volen fer ús d'aquesta eina, abans de rebre l'accés hauran de signar per no demandar Mega o per sostenir el lloc web responsable per les accions dels seus usuaris.

## Diferències respecte de Megaupload

* Els usuaris de Megaupload havien d'esperar-se 30 segons abans de baixar qualsevol arxiu. Això ja no passa a Mega.
* Els usuaris amb compte gratuït disposen de 50GB d'emmagatzematge lliure.
* L'amplada de banda és limitada, des d'un fins a vuit TB per als usuaris amb compte de pagament. L'amplada de banda per a la resta d'usuaris encara no es coneix.

## Referències

* ↑ «Elaborate claims about new Dotcom site» (en anglés). 3 News NZ, 01-11-2012.
* ↑ Dotcom, Kim. «Kim Dotcom on twitter» (en anglès). [Consulta: 19 gener 2013].
* ↑ http://www.wired.com/threatlevel/2012/10/megaupload-mega/
* ↑ http://news.cnet.com/8301-1023_3-57535674-93/megaupload-rises-from-the-dead-as-mega/%7Cidioma=Anglés
* ↑ «Kim Dotcom announces mega will have 50gb of free storage space» (en anglès). [Consulta: 17 gener 2013].
# Mattituck

Mattituck és una concentració de població designada pel cens dels Estats Units a l'estat de Nova York. Segons el cens del 2000 tenia 4.198 habitants.

## Demografia

Segons el cens del 2000, Mattituck tenia 4.198 habitants, 1.651 habitatges, i 1.231 famílies. La densitat de població era de 187,6 habitants per km².
Dels 1.651 habitatges en un 31,9% hi vivien nens de menys de 18 anys, en un 62,4% hi vivien parelles casades, en un 9,4% dones solteres, i en un 25,4% no eren unitats familiars. En el 21,8% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,2% tenia menys de 18 anys, un 5,6% entre 18 i 24, un 25% entre 25 i 44, un 27,1% de 45 a 60 i un 19,1% 65 anys o més.
L'edat mediana era de 42 anys. Per cada 100 dones de 18 o més anys hi havia 88,9 homes.
La renda mediana per habitatge era de 55.353 $ i la renda mediana per família de 63.370 $. Els homes tenien una renda mediana de 42.917 $ mentre que les dones 34.813 $. La renda per capita de la població era de 26.101 $. Entorn del 4,5% de les famílies i el 5,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mattituck». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mattituck». American Fact Finder. Oficina del Cens dels Estats Units, 12-01-2010.
# Mattie Do

Mattie Do és una directora de cinema laosiana americana. És la primera i única única dona directora de cinema de Laos, i la primera directora de cinema de terror de Laos. La seva primera pel·lícula Chanthaly (2012) (laosià: ຈັນທະລີ) és la primera pel·lícula de terror escrita i dirigida íntegrament a Laos, així com la primera que es va projectar a importants festivals de cinema fora del sud-est asiàtic, com el Fantastic Fest 2013.
La seva segona pel·lícula de terror, Dearest Sister (2016) (laosià: ນ້ອງ ຮັກ), va ser escollida per assistir al Festival de Cannes 2014 com a part del programa La Fabrique des Cinémas du monde. Es va projectar en més de vint festivals de cinema i va ser seleccionada per a participar com La millor pel·lícula de parla no anglesa als 90è Premis de l'Acadèmia (2017), sent la primera vegada que Laos presenta una pel·lícula per a ser considerada en aquesta categoria.
Va rebre el Premi a la millor directora per al seu thriller de ciència-ficció Bor Mi Vanh Chark al Festival Internacional de Cinema Fantàstic de Catalunya 2019.

## Vida personal

Do va néixer a Los Angeles (Estats Units d'Amèrica) de pares immigrants que van deixar Laos durant la revolució comunista. Va tornar a Vientiane el 2010 amb el seu marit per tenir cura del seu pare jubilat. Ella es va formar originalment com a maquilladora i va treballar en produccions cinematogràfiques a Europa i Amèrica abans de convertir-se en consultora de la companyia de cinema més antiga de Laos, Lao Art Media, al seu retorn el 2010. Ella i el seu marit viuen a Vientiane (Laos), i junts van fundar la companyia cinematogràfica Sleepy Whippet Films el 2010.

## Referències

* ↑ Marsh, James. «Fantastic Fest 2013 Review: Chanthaly is A Haunting Portrait of Modern Day Laos» (en anglès). Twitch, 26-09-2013. Arxivat de l'original el 2014-06-16. [Consulta: 23 gener 2020].
* ↑ «Nong Hak 'Dearest Sister' - A Lao Horror Film» (en anglès). Indie Gogo.
* ↑ «Chanthaly» (en anglès), 2013. Arxivat de l'original el 2021-06-24. [Consulta: 23 gener 2020].
* 1 2 «Dearest sister» (en anglès). Les Cinemas du Monde. Arxivat de l'original el 2014-05-21 [Consulta: 23 gener 2020].
* ↑ Besse, Caroline «La Fabrique des Cinémas du monde, possible tremplin pour les jeunes réalisateurs» (en anglès). Telerama, 16-05-2014.
* ↑ «Mattie Do - Depicting real lives of Lao women. Features» (en japonès). Japan Foundation Asia Center.
* ↑ Frater, Patrick. «Laos Selects ‘Dearest Sister’ as First Foreign-Language Oscar Submission» (en anglès). Variety, 18-09-2017.
* ↑ Mayorga, Emilio «Galder Gaztelu-Urrutia’s Debut 'The Platform' Tops Sitges Awards.». Variety, 12-10-2019.
* ↑ «Lao Horror, Lao Hopes: 10 Questions with Mattie Do» (en anglès). Little Laos on the prairie, 18-01-2013.
* ↑ «Sleepy Whippet Films». Arxivat de l'original el 2015-11-04. [Consulta: 23 gener 2020].